
ΕΛΛΗΝΙΚΗ  ΔΗΜΟΚΡΑΤΙΑ
ΝΟΜΟΣ ΚΕΡΚΥΡΑΣ 
ΔΗΜΟΣ ΚΕΝΤΡΙΚΗΣ ΚΕΡΚΥΡΑΣ ΚΑΙ
ΔΙΑΠΟΝΤΙΩΝ ΝΗΣΩΝ
ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ
ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ 
ΔΗΜΟΤΙΚΟ ΣΥΜΒΟΥΛΙΟ                        
Ταχ. Δ/νση : Μαράσλειο Μέγαρο, Λ. Αλεξάνδρας 6Α
Τηλ.   	2661362788
Ηλεκτρονική Διεύθυνση : council@corfu.gov.gr
Πληρ.: Ι. Σκούρα			
	Κέρκυρα, 19 Μαΐου  2021

Προς :
1. κα Μερόπη – Σπυριδούλα Υδραίου,
Δήμαρχο Κεντρικής Κέρκυρας και Διαποντίων Νήσων 
2. κ.κ. Δημοτικούς Συμβούλους (τακτικούς) 
(Σύμφωνα με τον Πίνακα Αποδεκτών)



*****************
Έχοντας υπόψη:
1. την υπ’ αριθμόν 93/60173/23.8.2019 (ΑΔΑ: ΩΓ88465ΧΘ7-ΘΙΡ) Εγκύκλιο του Υπουργείου Εσωτερικών – Γενική Γραμματεία Εσωτερικών και Οργάνωσης «Ενημέρωση για την εγκατάσταση των νέων αρχών στους Δήμους», 
2. την υπ’ αριθμόν ΚΥΑ 429 (ΦΕΚ 850/13.3.2020) «Αντικατάσταση της υπ’ αριθμόν ΔΙΑΔΠ/Α/7841/19.4.2005 Κοινής Υπουργικής Απόφασης (Β’ 539)», όπως τροποποιήθηκε με την όμοια αριθ. ΔΙΔΑΔ/Φ.37 Α.1/οικ. 9413/2020 (ΦΕΚ τ. Β’/1704), 
3. την υπ’ αριθμόν 60249/22.9.2020 Εγκύκλιο του Υπουργείου Εσωτερικών με θέμα: «Συνεδριάσεις δημοτικού συμβουλίου και λοιπών συλλογικών οργάνων των δήμων κατά το διάστημα εφαρμογής των μέτρων για τον περιορισμό της διασποράς του κορωνοϊού»,
4. την υπ’ αριθμόν Δ1α/Γ.Π. οικ. 29922/13.5.2021 Απόφαση (ΦΕΚ τ. Β΄1944) «’Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από την Παρασκευή, 14 Μαΐου 2021 και ώρα 6.00 έως και τη  Δευτέρα 24 Μαΐου και ώρα 6.00»,
5. τον ισχύοντα Κανονισμό Λειτουργίας του Δημοτικού Συμβουλίου του πρώην Δήμου Κέρκυρας (ΑΔΑ: 6ΣΩΟΩΕΑ-8Θ3),
6. το άρθρο 67 του Ν. 3852/2010 (τ. Α’/87) (όπως αντικαταστάθηκε με τις διατάξεις του άρθρου 74 του Ν. 4555/2018),


καλείστε σε κατεπείγουσα Συνεδρίαση (10η) του Δημοτικού μας Συμβουλίου «με τη διαδικασία της δια περιφοράς», με μοναδικό θέμα «Την αναγόρευση της Προέδρου της Ελληνικής Δημοκρατίας Κυρίας Αικατερίνης Σακελλαροπούλου σε Επίτιμο Δημότη Κερκυραίων και την απονομή του Χρυσού Μεταλλίου Κερκυραϊκής Αξιοσύνης μετά καλλιτεχνικού διπλώματος».


Η Συνεδρίαση θα πραγματοποιηθεί σήμερα 19 Μαΐου 2021 ημέρα Τετάρτη και από ώρα 12.30 έως 15.00.

Η Συνεδρίαση χαρακτηρίζεται ως κατεπείγουσα λόγω καταληκτικής ημερομηνίας (21η Μαΐου 2021, Επέτειος της Ενώσεως των Ιονίων Νήσων με την Ελλάδα) για τη διενέργεια της διαδικασίας και τον υψηλό συμβολισμό.
Παρακαλείστε να αποστείλετε την ψήφο σας, τόσο για τον κατεπείγοντα χαρακτήρα του θέματος όσο και για τη λήψη της σχετικής Αποφάσεως, μέσω ηλεκτρονικού ταχυδρομείου, στην ηλεκτρονική διεύθυνση council@corfu.gov.gr (εγκύκλιος αρ. 40 Α.Π. 20930/31.3.2020 ΑΔΑ: 6ΩΠΥ46ΜΤΛ6-50Ψ), εντός των χρονικών ορίων που αναφέρονται στην ημερήσια διάταξη.




Ο Πρόεδρος του Δημοτικού Συμβουλίου 

Δημήτριος Γ. Μεταλληνός

